15. Järjestäytyneen rikollisuuden torjunta
B5-0248, 0259, 0267, 0274 ja 0284/2000
Euroopan parlamentin päätöslauselma järjestäytyneen rikollisuuden torjunnasta
Euroopan parlamentti, joka
Pdash ottaa huomioon Euroopan unionista tehdyn sopimuksen 38 artiklan,Pdash ottaa huomioon yleisten asioiden neuvoston 15. helmikuuta 2000 tekemät päätelmät Länsi-Balkanista,Pdash ottaa huomioon Tampereella 15. ja 16. lokakuuta 1999 kokoontuneen ylimääräisen Eurooppa-neu-
voston päätelmät,
A. toteaa, että 24. helmikuuta 2000 kaksi Guardia della Finanzan virkailijaa kuoli ja kaksi muuta louk-
kaantui vakavasti Brindisissä, kun rikollisjoukkio puolusti häikäilemättä salakuljettamaansa savukelas-
tia,
B. toteaa, että kyseessä ei ollut ainutlaatuinen tapaus ja että samalla alueella on ollut muitakin traagisia
selkkauksia, joiden uhriksi on joutunut monia poliiseja ja siviilejä,
C. korostaa näiden rikollisjärjestöjen kasvavaa vaarallisuutta ja toteaa, että ne harjoittavat salakuljetettujen
savukkeiden kaupan lisäksi huume- ja asekauppaa sekä laittomien siirtolaisten kuljetusta,
D. muistuttaa yhä lisääntyvistä yhteyksistä, joita näillä rikollisjärjestöillä on tietyissä Kaakkois-Euroopan
maissa ja Venäjällä toimiviin vastaaviin järjestöihin,
E. muistuttaa, että tämäntyyppiset järjestöt käyttävät esimerkiksi Puglian aluetta kauttakulkuun muille
Italian alueille ja muihin Euroopan unionin jäsenvaltioihin sekä salakuljetetun tavaran laitonta myyntiä
että hankkimiensa suurien voittojen käsittelyä varten,
F. katsoo, että Euroopan unionin tasolla yhteensovitettuja toimia tarvitaan tämäntyyppisen rikollisuuden
torjunnan tehostamiseksi ja myös tällaisen rikollisen toiminnan aiheuttamien tulomenetysten estämi-
seksi,
G. katsoo, että laittomasta kaupasta aiheutuu vahinkoa Euroopan unionin kansalaisten ja jäsenvaltioiden
turvallisuudelle ja taloudelle, esimerkkinä mainittakoon matkailu, joka on Etelä-Italian merkittävä
taloudellinen voimavara,
H. ottaa huomioon, että Euroopan unioni osallistuu nimeämänsä erityiskoordinaattorin välityksellä aktii-
visesti Kaakkois-Euroopan vakaussopimukseen; huomauttaa, että tällaisten rikollisjärjestöjen olemas-
saolo voi vakavasti vahingoittaa entisen Jugoslavian ja Balkanin maiden jälleenrakennustyötä siten,
että käytetään laittomia keinoja sellaisten lukuisien ohjelmien toteuttamisessa, joita kansainvälinen
yhteisö rahoittaa, ja se voi vaarantaa alueen valtioiden demokraattisen jälleenrakennuksen ja voimak-
kaan kansalaisyhteiskunnan vakiinnuttamisen,
1. esittää vilpittömimmät surunvalittelunsa siviiliuhrien ja tehtäviään hoitaessaan surmansa saaneiden
poliisien johdosta;
2. on syvästi huolestunut niiden rikollisjärjestöjen yhä kasvavasta toiminnasta, jotka harjoittavat salakul-
jetusta, huume- ja asekauppaa sekä laittomien siirtolaisten kuljetusta ja jotka toimivat kansainvälisten
yhteyksien avulla etenkin Kaakkois-Euroopan alueella;
3. pyytää neuvostoa ja komissiota sekä vakaussopimuksen erityiskoordinaattoria tukemaan erityistä
poliittista ja diplomaattista aloitetta yhteisten sopimusten tekemiseksi oikeudellisen ja poliisiyhteistyön
alalla Euroopan unionin ja asianomaisten maiden välillä, tukemaan aktiivisesti niiden toteuttamiseksi tar-
vittavia hankkeita sekä tekemään kiireellisesti tämänsuuntaisia aloitteita;29.12.2000 FI C 377/363 Euroopan yhteisöjen virallinen lehti
Torstai 16. maaliskuuta 2000
4. pyytää, että alueen maiden viranomaisten suhteen ryhdytään heti toimiin, erityisesti Montenegrossa,
joka viimeaikaisesta edistyksestä huolimatta on edelleen yksi aktiivisimmista salakuljetuskeskuksista ja sala-
kuljetusta harjoittavien rikollisjärjestöjen tukikohdista;
5. katsoo, että oikeudellisen yhteistyön ja alueen maiden viranomaisten järjestäytyneen rikollisuuden
torjumiseksi toteuttamien toimien on oltava olennainen tekijä näiden maiden ja EU:n välisissä yhteyksissä;
6. pyytää komissiota aloittamaan tutkimukset, joilla pyritään selvittämään taloudelliset seuraukset, joita
jäsenvaltioille ja unionille aiheutuu siitä, että salakuljetettujen savukkeiden laajamittaisen kaupan vuoksi
menetetään valmisteverotuloja;
7. katsoo, että asianomaisten maiden oikeudellisia rakenteita ja poliisivoimia on vahvistettava siten, että
ne voivat toimia tehokkaammin tämäntyyppistä rikollisuutta vastaan;
8. on vakuuttunut tarpeesta edistää väestön taloudellista ja sosiaalista kehitystä, jotta voidaan torjua ne
syyt, jotka johtavat ammattimaisen salakuljetuksen lisääntymiseen, ja pyytää komissiota, neuvostoa ja
jäsenvaltioita, joita asia koskee, tukemaan erityisiä kehityshankkeita alueilla, joita tämä ilmiö koskee;
9. pyytää neuvostoa ja komissiota takaamaan, että ne osallistuvat aktiivisesti 19. ja 20. toukokuuta
2000 pidettävään Adrian- ja Joonianmeren alueen kehitystä ja turvallisuutta koskevaan konferenssiin tär-keänä osana vakaussopimusta, kuten Tampereen ylimääräisen Eurooppa-neuvoston päätelmissä ilmoite-
taan;
10. kehottaa puhemiestä välittämään tämän päätöslauselman neuvostolle, komissiolle ja jäsenvaltioiden
hallituksille sekä Kaakkois-Euroopan maiden viranomaisille.
16. CITES (Villieläimistön ja -kasviston uhanalaisten lajien kansainvälistä kauppaa
koskeva yleissopimus)
B5-0243, 0249, 0260, 0269 ja 0275/2000
Euroopan parlamentin päätöslauselma villieläimistön ja -kasviston uhanalaisten lajien kansainvälistä
kauppaa koskevasta yleissopimuksesta (CITES)
Euroopan parlamentti, joka
Pdash ottaa huomioon CITES-sopimuspuolten konferenssin yhdennentoista kokouksen, joka on määrä pitää
Nairobissa, Keniassa 10. Pdash 20. huhtikuuta 2000,
A. on tietoinen siitä, että tarvitaan maailmanlaajuinen yleissopimus, jolla säännellään villieläimistön ja
-kasviston uhanalaisten lajien kauppaa liiallisen käytön välttämiseksi,
B. katsoo, että CITES on 148 sopimuspuolellaan suurin voimassa oleva villieläimistön ja -kasviston suo-
jelua koskeva yleissopimus, jolla pyritään lopettamaan lajin kannalta vahingollinen tai viime kädessä
sen sukupuuttoon kuolemiseen johtava kansainvälinen kauppa tai sääntelemään sitä,
C. on tietoinen siitä, että uhanalaisten lajien kauppa on keskeisessä asemassa luonnon monimuotoisuuden
säilyttämisen ja paikallisten väestöjen tarpeet huomioon ottavan kestävän kehityksen välisessä suh-
teessa,
D. katsoo, että villien lajien liiallinen käyttö, elinympäristöjen tuhoaminen sekä villikasviston, -eläimistön
ja eläinten osien laiton kauppa ovat maapallon luonnon monimuotoisuuden vähenemisen pääasiallisia
syitä,
E. katsoo, että kaikkien kyseessä olevien lajien osalta ei vielä ole voitu saavuttaa yleissopimuksen yleistä
tavoitetta eli uhanalaisiin villieläimistön ja -kasviston lajeihin kuuluvien yksilöiden kansainvälisen kau-
pan rajoittamista tasolle, joka ei uhkaa niiden säilymistä,C 377/364 FI29.12.2000 Euroopan yhteisöjen virallinen lehti
Torstai 16. maaliskuuta 2000